CELEX: 
Language: fi
Date: 2018-01-22 00:00:00
Title: KOMISSION ASETUS (EU) …/…, Euroopan parlamentin ja neuvoston asetuksen (EY) N:o 1333/2008 liitteen II muuttamisesta konditoriatuotteissa käytettävien makeutusaineiden osalta

KOMISSION ASETUS (EU) …/…,
            
            
               annettu 22.1.2018,
            
            
               Euroopan parlamentin ja neuvoston asetuksen (EY) N:o 1333/2008 liitteen II muuttamisesta konditoriatuotteissa käytettävien makeutusaineiden osalta
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon elintarvikelisäaineista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1333/2008
                  1
                ja erityisesti sen 10 artiklan 3 kohdan,
            
            
               ottaa huomioon elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1331/2008
                  2
                ja erityisesti sen 7 artiklan 5 kohdan
            
            
               sekä katsoo seuraavaa:
            
            
               (1)Asetuksen (EY) N:o 1333/2008 liitteessä II vahvistetaan unionissa elintarvikkeissa käytettäväksi hyväksyttyjen elintarvikelisäaineiden luettelo ja niiden käyttöä koskevat edellytykset.
            
            
               (2)Kyseinen luettelo voidaan saattaa ajan tasalle asetuksen (EY) N:o 1331/2008 3 artiklan 1 kohdassa tarkoitetun yhtenäisen menettelyn mukaisesti joko komission aloitteesta tai hakemuksen johdosta.
            
            
               (3)Komissio on päätellyt jäsenvaltioiden toimittamien tietojen perusteella, että asetuksen (EY) N:o 1333/2008 liitettä II olisi muutettava siltä osin kuin on kyse lisäaineiden E 950 asesulfaami K, E 951 aspartaami, E 952 syklaamihappo ja sen Na- ja Ca-suolat, E 954 sakariini ja sen Na-, K- ja Ca-suolat, E 955 sukraloosi, E 959 neohesperidiini DC, E 961 neotaami, E 962 aspartaamiasesulfaamisuola ja E 969 advantaami käytöstä ’erityisravinnoksi tarkoitetuissa konditoriatuotteissa’.
            
            
               (4)Makeutusaineiden käyttö ’erityisravinnoksi tarkoitetuissa konditoriatuotteissa’ sallittiin Euroopan parlamentin ja neuvoston direktiivillä 94/35/EY
                  3
               . Elintarvike ’erityisravinnoksi tarkoitetut konditoriatuotteet’ kattoi neuvoston direktiivillä 89/398/ETY
                  4
                säännellyt ’elintarvikkeet, jotka on tarkoitettu henkilöille, jotka kärsivät hiilihydraattiaineenvaihdunnan häiriöistä (diabetes)’. Kyseisessä direktiivissä vahvistettiin ’erityisravinnoksi tarkoitettujen elintarvikkeiden’ yleinen määritelmä ja säädettiin, että   hiilihydraattiaineenvaihdunnan häiriöistä (diabetes) kärsiville henkilöille tarkoitettujen elintarvikkeiden osalta voitiin antaa erityssäännöksiä; kyseessä on erityisravinnoksi tarkoitettujen elintarvikkeiden määritelmään kuuluva elintarvikeluokka.
            
            
               (5)Kuten diabeteksesta kärsiville henkilöille tarkoitettuja elintarvikkeita koskevassa komission kertomuksessa
                  5
                päätellään, tieteellisiä perusteita erityisten koostumusvaatimusten asettamiselle kyseisille elintarvikkeille ei kuitenkaan ollut. Lisäksi Euroopan parlamentin ja neuvoston asetuksella  (EU) N:o 609/2013
                  6
                poistettiin käsite ’erityisravinnoksi tarkoitetut elintarvikkeet’ ja käsite ’elintarvikkeet, jotka on tarkoitettu henkilöille, jotka kärsivät hiilihydraattiaineenvaihdunnan häiriöistä (diabetes)’.
            
            
               (6)Näin ollen kyseisten makeutusaineiden käytön salliminen ’erityisravinnoksi tarkoitetuissa konditoriatuotteissa’ asetuksen (EY) N:o 1333/2008 7 artiklan c alakohdan mukaisesti ei ole enää perusteltua eikä kyseisiä tuotteita pitäisi enää pitää kaupan.
            
            
               (7)Lisäksi makeutusaineiden käytön sallimista koskevien edellytysten yhtenäinen soveltaminen takaisi selkeyden ja sisämarkkinoiden moitteettoman toiminnan.
            
            
               (8)Lisäaineita E 950 asesulfaami K, E 951 aspartaami, E 952 syklaamihappo ja sen Na- ja Ca-suolat, E 954 sakariini ja sen Na-, K- ja Ca-suolat, E 955 sukraloosi, E 959 neohesperidiini DC, E 961 neotaami, E 962 aspartaamiasesulfaamisuola ja E 969 advantaami koskevat kohdat, joissa viitataan käyttöön ’ainoastaan erityisravinnoksi tarkoitetuissa konditoriatuotteissa’ elintarvikeryhmässä 07.2 ’Konditoriatuotteet’, olisi siksi poistettava. 
            
            
               (9)Sen vuoksi asetuksen (EY) N:o 1333/2008 liitettä II olisi muutettava.
            
            
               (10)Jotta talouden toimijat voisivat mukautua uusiin sääntöihin, on aiheellista säätää siirtymäkaudesta, jonka aikana asianomaisia makeutusaineita sisältäviä erityisravinnoksi tarkoitettuja konditoriatuotteita saa edelleen pitää kaupan. 
            
         
         
            
               (11)Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan asetuksen (EY) N:o 1333/2008 liite II tämän asetuksen liitteen mukaisesti. 
            
            
               2 artikla
            
            
               Lisäaineita E 950 asesulfaami K, E 951 aspartaami, E 952 syklaamihappo ja sen Na- ja Ca-suolat, E 954 sakariini ja sen Na-, K- ja Ca-suolat, E 955 sukraloosi, E 959 neohesperidiini DC, E 961 neotaami, E 962 aspartaamiasesulfaamisuola ja/tai E 969 advantaami sisältäviä erityisravinnoksi tarkoitettuja konditoriatuotteita, jotka on laillisesti saatettu markkinoille ennen tämän asetuksen voimaantuloa, saa pitää kaupan varastojen loppumiseen saakka.
            
            
               3 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. 
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 22.1.2018
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
               
            
         
         
            
                  
                     (1)
                  
                        EUVL L 354, 31.12.2008, s. 16.
               
               
                  
                     (2)
                  
                        EUVL L 354, 31.12.2008, s. 1.
               
               
                  
                     (3)
                  
                        Euroopan parlamentin ja neuvoston direktiivi 94/35/EY, annettu 30 päivänä kesäkuuta 1994, elintarvikkeissa käytettäväksi tarkoitetuista makeutusaineista (EYVL L 237, 10.9.1994, s. 3).
               
               
                  
                     (4)
                  
                        Neuvoston direktiivi 89/398/ETY, annettu 3 päivänä toukokuuta 1989, erityisravinnoksi tarkoitettuja elintarvikkeita koskevan jäsenvaltioiden lainsäädännön lähentämisestä (EYVL L 186, 30.6.1989, s. 27).
               
               
                  
                     (5)
                  
                        Komission 
                  
                     kertomus
                  
                   Euroopan parlamentille ja neuvostolle hiilihydraattiaineenvaihdunnan häiriöistä (diabeteksesta) kärsiville tarkoitetuista elintarvikkeista (COM(2008) 392 final).
               
               
                  
                     (6)
                  
                        Euroopan parlamentin ja neuvoston asetus (EU) N:o 609/2013, annettu 12 päivänä kesäkuuta 2013, imeväisille ja pikkulapsille tarkoitetuista ruoista, erityisiin lääkinnällisiin tarkoituksiin tarkoitetuista elintarvikkeista ja painonhallintaan tarkoitetuista ruokavalionkorvikkeista ja neuvoston direktiivin 92/52/ETY, komission direktiivien 96/8/EY, 1999/21/EY, 2006/125/EY ja 2006/141/EY, Euroopan parlamentin ja neuvoston direktiivin 2009/39/EY sekä komission asetusten (EY) N:o 41/2009 ja (EY) N:o 953/2009 kumoamisesta (EUVL L 181, 29.6.2013, s. 35).
               
            
      
    ---documentbreak--- 
      
         
         
            
               LIITE
            
            
               Muutetaan asetuksen (EY) N:o 1333/2008 liitteessä II oleva E osa seuraavasti: 
            
            
               1.Poistetaan elintarvikeryhmässä 07.2 ’Konditoriatuotteet’ lisäaineita E 950 asesulfaami K, E 951 aspartaami, E 952 syklaamihappo ja sen Na- ja Ca-suolat, E 954 sakariini ja sen Na-, K- ja Ca-suolat, E 955 sukraloosi, E 959 neohesperidiini DC, E 961 neotaami, E 962 aspartaamiasesulfaamisuola ja E 969 advantaami koskevat kohdat siltä osin kuin on kyse niiden käytöstä ’ainoastaan erityisravinnoksi tarkoitetuissa konditoriatuotteissa’.